[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 17.7.2008

KOM(2008) 487 endelig

2006/0129 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets andenbehandling med henblik på vedtagelse af forslag til

EUROPA-PARLAMENTETS OG RÅDETS DIREKTIV om miljøkvalitetskrav inden for vandpolitikken og om ændring af direktiv 82/176/EØF, 83/513/EØF, 84/156/EØF, 84/491/EØF, 86/280/EØF og 2000/60/EF

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2006/0129 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets andenbehandling med henblik på vedtagelse af forslag til

EUROPA-PARLAMENTETS OG RÅDETS DIREKTIV om miljøkvalitetskrav inden for vandpolitikken og om ændring af direktiv 82/176/EØF, 83/513/EØF, 84/156/EØF, 84/491/EØF, 86/280/EØF og 2000/60/EF

(EØS-relevant tekst)

1. BAGGRUND

Procedure

Den 17. juni 2006 fremsatte Kommissionen et forslag til Europa-Parlamentets og Rådets direktiv om miljøkvalitetskrav inden for vandpolitikken til vedtagelse efter proceduren med fælles beslutningstagning i henhold til EF-traktatens artikel 251.

Det Europæiske Økonomiske og Sociale Udvalg afgav sin udtalelse den 15. februar 2007.

Europa-Parlamentet fastlagde sin holdning ved førstebehandlingen den 22. maj 2007.

Rådets fastlagde sin fælles holdning den 20. december 2007.

Europa-Parlamentet fastlagde sin holdning ved andenbehandlingen den 17. juni 2008.

2. Formålet med Kommissionens forslag

Kommissionens forslag til et direktiv om miljøkvalitetskrav inden for vandpolitikken ("direktivet om prioriterede stoffer") er et datterdirektiv under vandrammedirektivet (VRD) (2000/60/EF)[1]. Formålet med dette forslag er at:

- fastlægge miljøkvalitetskrav for 33 prioriterede stoffer og prioriterede farlige stoffer (på grundlag af artikel 16, stk. 7, i VRD)

- ophæve fem gamle direktiver (på baggrund af den revision, der kræves i medfør af artikel 16, stk. 10, i VRD), og

- revidere listen over prioriterede farlige stoffer (på baggrund af Europa-Parlamentets og Rådets beslutning nr. 2455/2001/EF[2]).

3. Kommissionens bemærkninger

3.1 Generelt

På plenarmødet den 17. juni 2008 vedtog Europa-Parlamentet en kompromispakke bestående af 18 ændringer (nummereret fra 41 til 58), som var blevet aftalt med Rådet med henblik på at nå til enighed under andenbehandlingen.

Disse ændringer vedrører hovedsagelig:

- tilføjelse af forpligtelse til at aflægge rapport om foranstaltninger, der er truffet med henblik på at begrænse udstrækningen af blandingszoner

- indføjelse af sedimenter og biota i oversigterne over emissioner, udledninger og tab

- udarbejdelse af tekniske retningslinjer efter udvalgsproceduren for blandingszoner og oversigter

- en artikel om rapporter og revision

- en artikel om den fremtidige revision af bilag X i VRD

- ændringer af en række betragtninger.

Kommissionen accepterer alle disse ændringer, da de er i tråd med det overordnede mål med forslaget og dets generelle aspekter.

3.2 Ændret forslag

I henhold til i EF-traktatens artikel 250, stk. 2, ændrer Kommissionen sit forslag som beskrevet ovenfor.

[1] EFT L 327 af 22.12.2000, s. 1–73.

[2] EFT L 331 af 15.12.2001, s. 1–5.